Danica McKellar

Danica Mae McKellar (San Diego, Kalifornia, 1975eko urtarrilaren 3a) estatubatuar aktore, matematikari, idazle eta hezkuntzaren aldeko aktibista da. Winnie Cooperren papera egin zuen The Wonder Years telesailean 1988tik 1993ra, eta 2010etik Miss Martian pertsonaiari ahotsa eman dio Young Justice superheroien telesail animatuan.

2015ean, McKellar Netflixeko Project Mc2 telesail originalerako aukeratua izan zen. Hallmark Channelentzat telebistako hainbat filmetan agertzen da. Bera da Jetsondarrak  telesailean Lucero Sonicoren (Judy Jetson) ingelesezko gaur egungo ahotsa 2017tik, Janet Waldoren heriotzaren ondoren 2016an.

Bere aktore-lanaz gain, McKellar-ek ez-fikziozko sei liburu idatzi zituen geroago, guztiak matematikarekin lotuak: Math Doesn't Suck, Kiss My Math, Hot X: Algebra Exposed, Girls Get Curves: Geometry Takes Shape, Goodnight, Numbers eta Do Not Open This Math Book, matematikan konfiantza eta nabarmentzea sustatzen dietenak erdi-mailako eta bigarren mailako eskoletako neska eta gazteei.

Lehen urteak eta hezkuntza 
McKellar La Jollan jaio zen, Kalifornian. Familiarekin Los Angelesera joan zen bizitzera 8 urte zituela. Bere ama, Mahaila McKellar, etxezaina zen; bere aita, Christopher McKellar, higiezinen sustatzailea; bere ahizpa gazteena, Crystal (j. 1976) abokatua da. McKellarrek Kaliforniako Unibertsitatean ikasi zuen, Los Angelesen, non Alpha Delta Pi taldeko kide izan zen, eta 1998an Matematikako summa cum laude zientzietako lizentziatura lortu zuen.

Aktore karrera 
Zortzi urte zituela, familiarekin Los Angeles hirira joan zen bizitzera. Bera eta bere ahizpa (Crystal McKellar) lehian ari ziren aktore lan gehiago nork lortuko zituen ikusteko. The Wonder Years telesailean Winnieren papera egiteko aktore bat aukeratu behar izan zenean, azkeneko biak Mckellar ahizpak izan ziren; Danicak Winnie Cooperren papera lortu zuen, eta Crystalek Becky Slatterrena, Kevin Arnolden (Fred Savage) maitasuna irabazteko aurkari izan zuen bizilagunarena.

The Wonder Years 
The Wonder Years-ek 1960ko hamarkadako eta 1970eko hasierako gizarte-arazoei eta gertakari historikoei aurre egiten zien, Kevin Arnold pertsonaia nagusiaren bidez ikusita, zeinak nerabeen gizarte-gatazkei ere aurre egiten zien (batez ere Paul bere lagunik onenarekin, eta Winnie Cooper, sentimentalki interesatzen zitzaionarekin) familia-arazoei eta beste gai batzuei.

Gertaerak garatzen ari ziren bitartean, Kevin zaharrago eta jakintsuago batek kontatzen zuen istorioa (Daniel Sternen ahotsa du), gertatzen ari zena eta bere esperientzietatik ikasitakoa deskribatzen zuena.

Ondorengo paperak 
Josh Savianorekin batera Camp Cucamonga filmean parte hartu zuen 1990ean.

1992an "Elkarrekin garaitzeko (Sidekicks)" filmean parte hartu zuen, Chuck Norris eta Jonathan Brandisekin batera. Danicak Speechless izeneko film labur bat idatzi eta zuzendu zuen. Dan Lauria eta Alley Mills aktoreek antzeztu zuten. Mama detective filmean ere lan egin zuen, Maddie Monroe bezala.

"How I Met Your Mother" serieko bi ataletan agertu da, Teden lige gisa.

2005ean, Erin Kendall bezala "NCIS: Criminologia naval"-eko atal batean parte hartu zuen, zehazki 37. atalean edo, bestela esanda, bigarren denboraldiko 14. atalean, "Testigo" izenekoan. Bertan, MITeko lizentziadun baten papera egiten du, hilketa baten lekuko.

2015eko Gabonetako Koroa filmeko protagonista izan zen, Rupert Penry-Jonesekin batera, eta Allieren rola jokatu zuen errege europar baten alabaren institutriz gisa.

Matematikari gisa 
Matematika arloan, argitalpen zientifiko batean egilekide izan zen Lincoln Chayes irakaslearekin eta Brandy Winn ikaslearekin batera. Lanak "Chayes-McKellar-Winn teorema" dei daitekeen fisika-matematikaren teorema frogatzen du, kalifikatibo hori asko erabiltzen ez den arren. Bere ikasleen trebetasun matematikoei buruz, Chayesek New York Times-en esan zuen "Uste nuen biak benetan primerakoak zirela, benetan primerakoak". McKellar-ek doan aholkatzen ditu bere jarraitzaileak bere webgunean. UCLAn egon zen bitartean, Alpha Delta Pi taldeko kidea izan zen.

McKellar Math Doesn 't Suck: How to Survive Middle-School Math Without Losing Your Mind or Breaking a Nail liburuaren egilea da (Itzulpena: Matematikak ez du kiratsik: nola biziraun matematika hezkuntza ertainean  azkazal bat hautsi  gabe. ), neskak animatzeko. Liburuak Tara C. Smithen, "Iowa Citizens for Science"-ren sortzailearen, eta Iowako Unibertsitateko epidemiologia irakaslearen oniritzia du. Smithekin izandako elkarrizketa batean, McKellarrek esan zuen liburua idatzi zuela "neskei erakusteko irisgarria eta garrantzitsua dela, eta, gainera, apur bat glamorosoa" eta "neska gazteei matematika eta zientzia ez direla beraientzako esaten dieten mezu sozial kaltegarriei" aurre egiteko.

Bizitza pertsonala 
McKellar Michael "Mike" Verta konpositorearekin ezkondu zen 2009ko martxoaren 22an, La Jollan, Kalifornian; bikoteak 2001etik harremana zuen. 2010ean izan zuten lehenengo seme-alaba, Draco izeneko semea. McKellar-ek Vertarekiko dibortzioa eskatu zuen 2012ko ekainean.

McKellarrek Draco etxean hezi du bere bizitza osoa, eta bere matematika-liburuetako gai asko etxeko irakaskuntzan inspiratuta daude.

2014ko uztailaren 16an, Scott Svesloskyrekin konprometitu zen, Los Angeleseko Sheppard, Mullin, Richter & Hampton enpresa juridikoko bazkidearekin. 2014ko azaroaren 15ean ezkondu ziren Kauai-n, Hawaiin.

Danica McKeller kristaua da eta aldizka joaten da elizako elizkizunetara. Candace Cameron Burek bere bizitzan eragin handia izan zuela aipatzen du  Bibliaren kopia bat eman ziolako.

Filmografia

Zinema

Telebista

Musika bideoak

Bideojokoak

Sariak eta ohoreak 

McKellar asteko pertsona izendatu zuten World News with Charles Gibson programan 2007ko abuztuaren 10ean amaitu zen astean. Albisteen tarteak Math Doesn't Suck liburua nabarmendu zuen, eta neskei matematikan interesa garatzen laguntzeko egindako ahaleginak, batez ere bigarren hezkuntzako etapan. 

2014ko urtarrilean, Matematikarako Politiken Direktorio Bateratuaren (JPBM) Komunikazioen Saria jaso zuen. Aipamenak bere liburuei, blogari eta agerraldi publikoei egozten zien "bigarren hezkuntzako ikasle ugari, batez ere neskak, matematikan interesa gehiago izatera bultzatzea".

Erreferentziak

Kanpo estekak 

 Danica McKellarrekin elkarrizketa bere teoremari buruz
 "Emakumeak matematikan" jardunaldiko hitzaldia
 Wonder Woman

Amerikako Estatu Batuetako telebista aktoreak
Emakume matematikariak
Emakume aktoreak
Emakume idazleak
Emakume aktibistak
Emakume zientzialariak